lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en sk lv lv it lv lv es uk es en en lv lv en lv sk lv en lv en lv sk lv en lv lv lv lv lv lv lv lv lv lv lv lv lv lv lv lv lv lv lv lv lv nl en lv lv lv lt hbs_lat lv fr en tr hbs_lat lv lv lv ceb de lv lv lt lv pl lt lv eo lv lv en lv sk lv en lv en lv sk lv en lv en lv en lv ceb sk lv sk de lv en lv en lv pt lv en lv lt lv lv lt ca lv lv en lv lt ru ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Rihards Bukarts debijas spēlē gūst vārtus, Latvija cieš zaudējumu pret zviedriem
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2017. gada 14. aprīlis 17:27
Latvijas hokeja izlase, turpinot gatavošanos pasaules čempionātam, piektdien pārbaudes spēlē viesos ar 1:4 (0:2, 1:1, 0:1) zaudēja Zviedrijas valstsvienībai. Latvijas izlases rindās vienīgos vārtus guva patlaban 21 gadu vecais Rihards Bukarts, kuram šī bija debija valstsvienībā.
ASV basketbolistes 11. reizi triumfē Pasaules kausā
VideoRubīnam un "Senators" pārbaudes spēlē vēl viens zaudējums
VideoAustrālijas basketbolistes iegūst Pasaules kausa bronzu
VideoNBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Grifins pievienojies "Celtics" komandai
Mačs latviešiem iesākās ar aukstu dušu, jo ceturtajā minūtē pēc izgājiena vienatnē pret Ivaru Punnenovu Dāniels Brodins panāca 1:0, bet divas minūtes vēlāk Pērs Lindholms iestūma vēl vienu ripu Latvijas izlases vārtos.
Otrā perioda sākumā latviešiem izdevās vienus vārtus atgūt. Aiz saviem vārtiem paklupa zviedru hokejists, ko izmantoja Roberts Bukarts, kurš piespēlēja ripu savam jaunākajam brālim, Rihardam panākot 1:2. Tiesa, septiņas minūtes vēlāk Peters Ēmanūelsons ar spēcīgu raidījumu atjaunoja mājiniekiem divu vārtu pārsvaru.
Trešajā trešdaļā pārsvars bija Zviedrijas hokejistiem, kuri pēdējā minūtē panāca 4:1, precīzi metot Oskaram Fantenbergam.
Latvijas izlases rindās par labāko spēlētāju tika atzīts Miks Indrašis.
Abas komandas savā starpā spēkosies arī sestdien, šai spēlei sākoties plkst.14.
Latvijas izlase uz Zviedriju devās ceturtdien 27 spēlētāju sastāvā, bet mājās palika uzbrucēji Kaspars Daugaviņš un Lauris Dārziņš, kā arī aizsargs Guntis Galviņš, kuri pagaidām veselības problēmu dēļ nav gatavi spēlēt.
Daugaviņš ir atsācis ledus treniņus pēc Kontinentālās hokeja līgas (KHL) izslēgšanas spēlēs gūtā rokas lūzuma, tomēr viņš vēl nav gatavs doties laukumā spēlē. Kā žurnālistiem atklāja pats izlases kapteinis, viņš cer, ka pirmo maču varēs aizvadīt nākamnedēļ, kad Latvija divos pārbaudes mačos «Arēnā Rīga» uzņems Franciju.
Savukārt Dārziņš iepriekš pārbaudes mačā pret Krievijas olimpisko izlasi guva mikrotraumu, kuras dēļ vēl nevar slidot, taču viņš treniņus turpina svaru zālē. Angīnas dēļ uz Zviedriju nedosies Galviņš, tāpat kā mājās paliks Kirils Tambijevs, kurš aizvadītajā nedēļā debitēja izlasē pārbaudes spēlēs ar Baltkrieviju, taču nu ir guvis cirkšņa savainojumu.
Divām spēlēm pret Zviedriju sastāvā iekļauti trīs vārtsargi, deviņi aizsargi un 15 uzbrucēji.
LETA jau ziņoja, ka trešdien izlases treniņiem pievienojās uzbrucējs Rihards Bukarts, kamēr no komandas tika atskaitīts Toms Andersons. Tāpat no otrdienas ar izlasi vairs netrenējas aizsargs Jēkabs Rēdlihs, savukārt komandai uz ledus ir pievienojies aizsargs Kristaps Sotnieks, kurš arī dosies uz Zviedriju.
Treniņus svaru zālē ir sācis arī Mārtiņš Karsums, kuram nesen tika veikta kārtējā ceļgala operācija. Viņš uz ledus, atkarībā no pašsajūtas, varētu sākt trenēties nākamajā nedēļā.
Svētdien NHL sezona noslēdzās Bufalo «Sabres» uzbrucējam Zemgum Girgensonam, kurš nākamās nedēļas beigu daļā arī tiek gaidīts izlases rindās. Tāpat izlases rindas nākamnedēļ varētu papildināt sezonu Čehijā aizvadījušais Andris Džeriņš.
Latvijas hokeja izlase, gatavojoties pasaules čempionātam, ir aizvadījusi piecas no desmit plānotajām pārbaudes spēlēm. Vispirms ar 0:5 un 1:2 Rīgā tika zaudēts Krievijas olimpiskajai izlasei, bet aizvadītās nedēļas nogalē Daugavpilī Eiropas Hokeja izaicinājuma (EHC) ietvaros ar 1:0 uzvarēta un ar 0:3 zaudēts Baltkrievijai.
Boba Hārtlija vadītā komanda šajā nedēļas nogalē izbraukumā tiekas ar Zviedriju, 21. un 22.aprīlī «Arēnā Rīga» tiks spēlēts ar Franciju, piedevām otrajā mačā no izlases atvadīsies pieredzējušais vārtsargs Edgars Masaļskis, bet 30.aprīlī un 1.maijā būs mači izbraukumā pret Vāciju.
Pasaules čempionātā Ķelnē A apakšgrupā Latvija tiksies ar Krieviju, ASV, Zviedriju, Slovākiju, Vāciju, Dāniju un Itāliju.
Latvijas hokeja izlases kandidāti pārbaudes spēlēm ar Zviedriju:
vārtsargi - Jānis Kalniņš (Rīgas «Dinamo»), Ivars Punnenovs (Langnau «Tigers», Šveice), Elvis Merzļikins («Lugano», Šveice));
aizsargi - Oskars Cibuļskis, Ralfs Freibergs, Kristaps Zīle, Uvis Balinskis, Aleksandrs Jerofejevs (visi - Rīgas «Dinamo»), Artūrs Kulda (Helsinku «Jokerit», Somija), Kristofers Bindulis (Augšezera Universitātes komanda «Lakers», NCAA), Jānis Jaks (Amerikas Starptautiskā koledža, NCAA), Kristaps Sotnieks (Toljati «Lada», Krievija);
uzbrucēji - Gints Meija, Māris Bičevskis, Miks Indrašis, Gunārs Skvorcovs, Vitālijs Pavlovs, Roberts Lipsbergs, Edgars Kulda (visi - Rīgas «Dinamo»), Kirils Galoha, Frenks Razgals (abi - «Rīga»), Koba Jass («Kurbads»), Gatis Gricinskis («Lustenau», Austrija), Ronalds Ķēniņš (Cīrihes «ZSC Lions», Šveice), Oskars Batņa («Kitzbuhel», Austrija), Roberts Bukarts («Zlīn», Čehija), Rihards Bukarts (Springfīldas «Thunderbirds», AHL).
ASV basketbolistes 11. reizi triumfē Pasaules kausā
Video Rubīnam un "Senators" pārbaudes spēlē vēl viens zaudējums
Video Austrālijas basketbolistes iegūst Pasaules kausa bronzu
Video NBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Grifins pievienojies "Celtics" komandai
Meiers ar rezultatīvu sniegumu sekmē "Kalev"/"Cramo" iekļūšanu FIBA Eiropas kausa pamatturnīrā
"Liepāja" LIBL pirmajā spēlē negaidīti pārspēj čempioni "VEF Rīga"
Čehija Krievijas hokejistam nepagarina darba vīzu
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Foto un video Porziņģim skaists "slam dunk" un zaudējums pirmajā NBA pārbaudes spēlē Japānā
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bыбopы OHЛAЙH ЛaTBия roлocyeT зa HoBый cocTaB CeйMa. Cлeди c RUS TVNET
ФoTo Packoпkи coBeTckoй бpaTckoй Morилы B ЭcToHии: BMecTo шecTepыx coлдaT HaйдeHы ocTaHkи coTHи людeй
Boпли OxлoбыcTиHa o "cBящeHHoй BoйHe" и xopoBoды: B MockBe "oTMeTили" aHHekcию ykpaиHckиx perиoHoB
CMИ: Aллa ПyraчeBa пoлyчилa изpaилbckий пacпopT
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa